PATVIRTINTA

Šilutės lopšelio-darželio „Gintarėlis“

direktoriaus 2023 m. lapkričio 6 d.

įsakymu Nr. V1-53

**ŠILUTĖS LOPŠELIO-DARŽELIO ,,GINTARĖLIS“**

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIŲ DARBŲ PARODOS**

**„LAI ŽIBINTŲ ŠVIESA TAMSĄ IŠSKLAIDO“**

**NUOSTATAI**

1. **BENDROSIOS NUOSTATOS**

1. Respublikinės ikimokyklinio ir priešmokyklinio amžiaus vaikų kūrybinių darbų parodos „Lai žibintų šviesa tamsą išsklaido“ (toliau – paroda) nuostatai, reglamentuoja parodos tikslą, uždavinius, dalyvius, parodos organizavimo tvarką, darbų pateikimo formą.

2. Parodą organizuoja Šilutės lopšelis-darželis ,,Gintarėlis“ ir Šilutės rajono švietimo pagalbos tarnyba. Parodos iniciatorės ir organizatorės – Šilutės lopšelio-darželio „Gintarėlis“ priešmokyklinio ugdymo mokytojos Vaida Kaktienė, Jurgita Lisauskienė, ikimokyklinio ugdymo mokytoja Danguolė Aukštkalnienė

3. Parodą koordinuoja: direktorė Danguolė Razantienė; direktoriaus pavaduotoja ugdymui Asta Justienė.

4. Parodos nuostatai skelbiami Šilutės lopšelio-darželio „Gintarėlis“ internetinėje svetainėje <https://www.gintarelis.lt/> .

1. **TIKSLAS IR UŽDAVINIAI**

5. **Parodos tikslas** – ugdyti dalyvių menines kompetencijas, sudaryti sąlygas vaikų, tėvų, pedagogų saviraiškos sklaidai, įtraukiant juos į aktyvią meninę, kūrybinę veiklą.

6. **Parodos uždaviniai:**

6.1. aiškintis žibinto šventės prasmę, siejant šviesą su šiltu bendravimu, gerais darbais;

6.2. skatinti įvairias menines raiškos priemones, bei įvairių techninių ir meninių priemonių pritaikymą;

6.3. skatinti įtraukti kuo didesnę bendruomenės dalį į kūrybinį procesą – išradingai, savitai kurti žibintus, džiaugtis pagamintais darbeliais, juos eksponuoti;

6.4. lavinti vaikų, tėvų bei pedagogų kūrybiškumą, saviraišką bei fantaziją;

6.5. plėtoti Lietuvos Respublikos ikimokyklinio ir priešmokyklinio ugdymo švietimo įstaigų bendravimą ir bendradarbiavimą.

1. **DALYVIAI**

7. Parodoje kviečiami dalyvauti Lietuvos švietimo įstaigų ikimokyklinio, priešmokyklinio ugdymo mokytojai, tėveliai, vaikai ir kiti ugdymo procesą organizuojantys ar jame dalyvaujantys asmenys.

8. Dalyvių skaičius iš vienos įstaigos neribojamas.

1. **PARODOS VYKDYMO LAIKAS**

9. Paroda vyks **2023 m. lapkričio 6 d. – lapkričio 30 d.**

1. **PARODOS ORGANIZAVIMO TVARKA**

10. Parodos dalyviai registruojasi internetinėje registravimo sistemoje ,,Semiplius“ (<https://www.semiplius.lt/>).

11. Norima technika sukurtą ir pagamintą erdvinį žibintą pristatyti ar atsiųsti adresu: Kęstučio g. 14, Šilutė, LT 99182. Darbeliai nebus grąžinami.

12. Būtina užpildyti dalyvio anketą (Priedas Nr. 1) ir pristatyti ją kartu su žibintu.

13. Pateikdami darbus sutinkate, kad autoriaus duomenys bus nurodyti prie darbelio.

14. Kūrybinių darbų paroda **„Lai žibintų šviesa tamsą išsklaido“** bus eksponuojama Šilutės lopšelyje-darželyje „Gintarėlis“.

**V. BAIGIAMOSIOS NUOSTATOS**

15. Visi parodos dalyviai bus apdovanoti padėkos raštais, pedagogai gaus pažymas. Jos bus siunčiamos dalyviui nurodytu elektroninio pašto adresu.

16. Parodos organizatoriai pasilieka teisę žibintus eksponuoti įstaigoje ir internetinėje svetainėje <https://www.gintarelis.lt/> .

17. Dėl papildomos informacijos arba iškilus klausimams kreiptis el. paštu [asta.justiene@gmail.com](mailto:asta.justiene@gmail.com) arba tel. (8 685) 06 682, (8 441) 62 268.

Priedas Nr. 1

**DALYVIO ANKETA**

|  |  |
| --- | --- |
| Ugdymo įstaigos pavadinimas |  |
| Įstaigos el. paštas ir telefonas |  |
| Ikimokyklinio/priešmokyklinio ugdymo grupės dalyvio vardas, pavardė, amžius |  |
| Pedagogo ar tėvelio vardas, pavardė |  |